
Къалэн зыщищIыжахэр игъэзащIэу къелъытэ
Германием и канцлер Меркель Ангелэ жиIащ «Ислъам къэралыгъуэм» пэщIэту Сирием щыIэ я дзэ къарухэр нэхъыбэ зэрамыщIынур.
Ар и жэуапщ а Iуэхум Германиер зэрыхэтым хигъэхъуэну къыхуриджэу США-м и президент Обамэ Барак ФРГ-м и унафэщIхэм зэрызахуигъэзам.
Меркель къыхигъэщащ «Ислъам къэралыгъуэм» ебэныным хуэунэтIауэ Германием и пщэ дилъхьэжа къалэнхэр зэригъэзэщIар. Абы къыдэкIуэуи къыхигъэщащ терроризмэм ебэныным адэкIи зэрыпащэнур, Бундестагым ар къазэрыдиIыгъым къыхэкIыу.
Iэщэ нэхъ шынагъуэ дыдэхэр зэриIэм ирогушхуэ
Корее Ищхъэрэм и Телеграф агентствэ нэхъыщхьэм зэбгригъэхащ а къэралым водороднэ бомбэ зэриIэм теухуа хъыбарыр.
«КНДР-м иджы водороднэ бомби диIэщ икIи ар, хуей хъумэ, къэдгъэсэбэпынущ ди щхьэхуитыныгъэр тхъумэжын папщIэ», — жиIащ а къэралым и унафэщI Ким Чен Ын, Iэщэ къыщыщIагъэкIыу Пхеньян дэт заводым щыIа нэужь.
Iэщэ нэхъ лъэщ дыдэхэр — атомнэри водороднэри — зэриIэм зэрыригушхуэр къыхигъэщащ къэрал унафэщIым.
